Facebook กำลังสร้างสกุลเงินดิจิทัล
บริษัท Facebook กำลังพัฒนาสกุลเงินดิจิทัล ถึงเวลาที่ภาคธุรกิจการเงินต้องจับตา  การออกสกุลเงินครั้งนี้จะทำให้ผู้ใช้งาน WhatsApp โอนเงินผ่านแอปพลิเคชันได้ด้วยเหรียญของ Facebook โดยจะเริ่มเปิดใช้งานที่ประเทศอินเดีย..
21 ธ.ค. 2561

Facebook กำลังสร้างสกุลเงินดิจิทัล / โดย ลงทุนแมน
บริษัท Facebook กำลังพัฒนาสกุลเงินดิจิทัล ถึงเวลาที่ภาคธุรกิจการเงินต้องจับตา
การออกสกุลเงินครั้งนี้จะทำให้ผู้ใช้งาน WhatsApp โอนเงินผ่านแอปพลิเคชันได้ด้วยเหรียญของ Facebook โดยจะเริ่มเปิดใช้งานที่ประเทศอินเดีย..
Facebook กล่าวว่าจะเป็นเหรียญ Stablecoin ที่จะอ้างอิงตามสกุลเงินดอลลาร์สหรัฐ เพื่อที่จะลดความผันผวนของสกุลเงิน
ที่น่าสนใจคือ..
ที่ผ่านมา Facebook มีสัญญาณชัดเจนในการกระโดดเข้ามาเล่นในกลุ่มธุรกิจการเงิน
เริ่มจากการดึงตัวคุณ David Marcus อดีตประธานบริษัท PayPal เข้ามาร่วมงานในตำแหน่งหัวหน้าฝ่าย Blockchain ในปี 2014
และพนักงานอีกกว่า 40 คนที่เข้ามาทำงานในแผนก Blockchain โดยเฉพาะ
โดยคุณ Marcus กล่าวว่า “ผมกำลังตั้งทีมเพื่อสร้างประโยชน์จากเทคโนโลยี Blockchain ผ่านแพลตฟอร์มของ Facebook”
แล้วทำไมต้องเริ่มจากประเทศอินเดีย?
เรื่องแรกคือ ประชากรในประเทศอินเดียเข้าถึงอินเทอร์เน็ตมากถึง 480 ล้านคน เป็นตัวเลขที่มากสุดในโลกหากไม่นับประเทศจีน
ประกอบกับ คนอินเดียนิยมใช้ WhatsApp โดยมียอดการใช้งานสูงถึง 200 ล้านบัญชี
รวมไปถึงคนอินเดียนิยมส่งเงินกลับประเทศสูงถึง 6.9 หมื่นล้านเหรียญสหรัฐต่อปี หรือคิดเป็นมูลค่ากว่า 2.3 ล้านล้านบาท ในปี 2017
หากเรากำลังคิดว่า Facebook กำลังเข้ามาแย่งธุรกิจสื่อเพียงอย่างเดียว
ตอนนี้เราคงต้องคิดใหม่
แม้แต่ธุรกิจการเงินก็มีความเสี่ยงในการแข่งขันจาก Facebook เช่นกัน..
----------------------------
References:
-
-